stanford-oval/wikipedia huggingface dataset:
ความผิดปรกติในความคิด
รูปแบบและกระบวนการทางความคิดเทียบกับสิ่งที่คิด

คำภาษาอังกฤษว่า thought disorder ทำความสับสนให้กับทั้งนักศึกษาแพทย์ นักศึกษาแพทย์ระยะเวชปฏิบัติ และแพทย์ที่มีประสบการณ์แล้ว
มันไม่มีนิยามที่ยอมรับอย่างทั่วไป แม้จะเริ่มมีความเห็นพ้องภายในทศวรรษที่ผ่านมา (2016)
แพทย์บางพวกใช้มันหมายถึงความผิดปกติทางความคิดโดยรูปแบบ (formal thought disorder) และการพูดที่สับสน
บางพวกใช้อย่างกว้าง ๆ โดยหมายถึงการพูดที่สับสน ความสับสน อาการหลงผิด (delusion) รวมแม้กระทั่งประสาทหลอน (hallucination)
พวกอื่นใช้มันหลวม ๆ ยิ่งกว่านั้นโดยหมายถึงความผิดปกติทางประชาน (cognitive disorder)
ในปี 1962 จิตแพทย์ชาวอังกฤษ (Frank Fish) เสนอว่า ความผิดปกติทางประชานสามารถแบ่งออกเป็น 4 กลุ่ม คือ ความผิดปกติทางการรับรู้ (perceptual disorder) ความผิดปกติในสิ่งที่คิด (thought content disorder) ความผิดปกติของกระบวนการความคิด (thought process disorder) และความผิดปกติของรูปแบบความคิด (thought form disorder)
ในสถานรักษาพยาบาลทางจิตเวช ความผิดทางการรับรู้ที่สามัญสุดคือประสาทหลอนแบบต่าง ๆ
ความผิดปกติในสิ่งที่คิด ซึ่งก็คือความผิดปกติของความเชื่อและการตีความประสบการณ์ ก็คืออาการหลงผิด (delusion)
ความผิดปกติของกระบวนการความคิด ซึ่งเป็นความผิดปกติทางไอเดียและการสร้างคำพูดก่อนที่จะแสดงออก รวมการพูดเร็ว (pressured speech) และความคิดชะงัก (thought blocking)
ความผิดปกติของรูปแบบความคิด
ซึ่งก็คือความผิดปกติในความคิดโดยรูปแบบตรง ๆ 
ก็คือความผิดปกติของการแสดงออกทางภาษาทั้งในการพูดการเขียน รวมการพูดไม่ปะติดปะต่อ (incoherence) การตอบเฉียด (tangentiality) หรือการพูดออกนอกเรื่อง (derailment)
อาการที่คนไข้แสดงในสถานการณ์แต่ละครั้ง ๆ อาจไม่สามารถจัดเข้าหมวดหมู่เหล่านี้โดยเดี่ยว ๆ ได้
คนไข้อาจมีความผิดปกติในหมวดหมู่หนึ่ง ๆ มากกว่านั้น หรือทั้งหมด
เมื่อกันความผิดปกติทางการรับรู้และความผิดปกติในสิ่งที่คิด คำว่า ความผิดปกติทางความคิด (thought disorder) หรือความผิดปกติทางความคิดโดยรูปแบบ (formal thought disorder) ในหนังสือทางจิตเวชบางครั้ง (หรือควรหมายความอย่างนี้) หมายถึงความผิดปกติของรูปแบบและกระบวนการความคิด
บทความนี้โดยมากเพ่งความสนใจไปที่ความหมายนี้โดยเฉพาะในส่วนเรื่องรูปแบบย่อยต่าง ๆ
การใช้คำในภาษาอังกฤษ

บทความในส่วนนี้อธิบายการใช้คำในภาษาอังกฤษที่ทำให้สับสนได้ง่ายเมื่ออ่านวรรณกรรมแพทย์ในภาษาอังกฤษ
การใช้คำในภาษาอังกฤษ > Thought Disorder

อภิธานทางจิตเวช/จิตวิทยาเร็ว ๆ นี้ (2015, 2017) นิยาม thought disorder ว่าเป็นการคิดหรือปริชานที่เกิดปัญหาโดยมีผลต่อการสื่อสาร ภาษา หรือสิ่งที่คิดซึ่งรวมการมีข้อคิดน้อย (poverty of ideas), การสร้างคำใหม่ (neologisms), การพูดโดยไม่ดำเนินตามตรรกะ (paralogia), การพูดไม่ปะติดปะต่อ (word salad) และอาการหลงผิด (delusion)
ซึ่งรวมทั้งปัญหาในสิ่งที่คิดและรูปแบบความคิด
แล้วเสนอคำที่เฉพาะเจาะจงกว่าสองคำคือ ความผิดปกติทางความคิดโดยเนื้อหา (content thought disorder) และความผิดปกติทางความคิดโดยรูปแบบ (formal thought disorder)
ความผิดปกติทางความคิดโดยเนื้อหานิยามว่าเป็นปัญหาความคิดที่มีอาการหลงผิดที่ไม่ประสานกันหลายอย่าง
ความผิดปกติทางความคิดโดยรูปแบบนิยามว่าเป็นปัญหาของรูปแบบหรือโครงสร้างความคิด
ยกตัวอย่างเช่น คู่มือการวินิจฉัยและสถิติสำหรับความผิดปกติทางจิต (DSM-5 ปี 2013) ใช้แต่คำว่า formal thought disorder โดยเป็นไวพจน์ของคำว่า disorganized thinking และคำว่า disorganized speech 
เทียบกับบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (ICD-10) ซึ่งใช้แต่คำว่า thought disorder โดยจะใช้คำว่า delusion (อาการหลงผิด) และ hallucination (ประสาทหลอน) ติดตามแต่ต่างหากเสมอ ๆ
และพจนานุกรมแพทย์ทั่วไป (2002) ที่แม้จะนิยามคำว่า thought disorder คล้ายกับอภิธานทางจิตเวช
แต่ก็ใช้คำนี้ในการนิยามคำอื่น ๆ ในนัยเดียวกันกับที่ ICD-10 ใช้
หนังสือจิตเวชเร็ว ๆ นี้ (2017) เมื่อกล่าวถึงความผิดปกติทางความคิดว่าอยู่ในกลุ่ม "อาการสับสน" (disorganization syndrome) ในบริบทของโรคจิตเภทว่า
“Thought disorder” ในที่นี้หมายถึงความสับสนของรูปแบบความคิด ไม่ใช่สิ่งที่คิด
การใช้คำว่า “thought disorder” ที่คร่ำครึรวมเอาอาการหลงผิดและบางครั้งประสาทหลอน แต่นี่ทำให้สับสนและไม่ใส่ใจความแตกต่างที่ชัดเจนของความสัมพันธ์ระหว่างอาการต่าง ๆ ที่ได้ปรากฏอย่างชัดเจนภายใน 30 ปีที่ผ่านมา 
อาการหลงผิดและประสาทหลอนควรระบุว่าเป็นอาการโรคจิต และ thought disorder ควรใช้โดยหมายความถึงความผิดปกติทางความคิดโดยรูปแบบ (formal thought disorder) หรือความผิดปกติของปริชานทางคำพูด (disorder of verbal cognition)
หนังสือเล่มเดียวกันยังกล่าวถึงแพทย์ที่ใช้คำว่า formal thought disorder อย่างกว้าง ๆ โดยหมายถึงความผิดปกติของรูปแบบความคิดบวกอาการทางประชานที่เป็นอาการโรคจิต
และงานศึกษาต่าง ๆ ที่ตรวจสอบปริชานและอาการย่อยอต่าง ๆ ของโรคจิตเภทอาจเรียก formal thought disorder ว่า conceptual disorganization หรือ disorganization factor
อย่างไรก็ดี ก็ยังมีความเห็นแตกต่างรวมทั้ง
โชคไม่ดีว่า คำว่า “thought disorder” มักใช้หมายถึงทั้งความผิดปกติทางความคิดโดยรูปแบบและสิ่งที่คิดแบบหลงผิด
เพื่อความชัดเจน การใช้วลีว่า “thought disorder” อย่างไม่มีตัวจำกัดควรเลิกใช้ในการสื่อสารทางจิตเวช
แม้คำว่า “formal thought disorder” ก็ยังใช้อย่างกว้าง ๆ เกินไป
ควรจะทำให้ชัดเจนเสมอว่า กำลังกล่าวถึงอาการอาการคิดนอกเรื่อง (derailment) อาการความคิดแล่นเตลิด (flight of ideas) หรืออาการคิดอ้อมค้อม (circumstantiality)
การใช้คำในภาษาอังกฤษ > อาการพูดน้อย

อาการพูดน้อย (alogia) ซึ่งรวมทั้งการพูดน้อย (poverty of speech) และการพูดมีเนื้อความน้อย (poverty of content of speech) ได้จัดว่าเป็นอาการบกพร่อง (negative symptom) ของโรคจิตเภท เช่น ที่พบในแบบวัดเพื่อประเมินอาการบกพร่องสำหรับโรคจิตเภท (SANS)
จึงจัดว่าเป็นความผิดปกติทางความคิดเชิงบกพร่อง (negative thought disorder)
งานศึกษาโดยวิเคราะห์ปัจจัยได้เริ่มจัดอาการเชิงบวกและอาการบกพร่องของโรคจิตเภทลงในมิติเกินกว่า 2 มิติเริ่มจาก 3 โดยปัจจุบัน (2017) ได้ถึง 5 มิติ
รวมทั้งอาการโรคจิต อาการบกพร่อง อาการสับสน (รวม TD) ความซึมเศร้าและความวิตกกังวล และความไม่สงบทางกายใจ (agitation)
โดยได้ "ความสม่ำเสมอที่น่าทึ่ง" และคาดว่าจะมีมากกว่านี้ในอนาคต
เมื่อจัดหมวดหมู่เช่นนี้ การพูดมีเนื้อความน้อย โดยพูดเป็นปริมาณปกติ ก็จัดว่า "เป็นความสับสนทางความคิดและไม่ใช่อาการบกพร่อง และรวมลงในกลุ่มอาการสับสนได้อย่างเหมาะสม"
การพูดน้อยเท่านั้นที่จัดว่าเป็นอาการบกพร่อง
ความสัมพันธ์กับความพิการทางประสาทปริชาน

ความผิดปกติทางความคิดเสนอว่า สัมพันธ์กับประสาทปริชาน (neurocognition) ผ่านความจำอาศัยความหมาย (semantic memory)
คือความพิกาารในเครือข่ายประสาทที่ทำหน้าที่เกี่ยวกับความจำอาศัยความหมายในคนไข้โรคจิตเภท
ที่วัดโดยความต่างกันของความคล่องในการนึกคำ (จำนวนชื่อสัตว์ที่นึกได้ภายใน 60 วินาที) กับความคล่องอาศัยเสียง (จำนวนคำที่เริ่มด้วยอักษร “F” ซึ่งนึกได้ภายใน 60 วินาที)
เป็นตัวพยากรณ์ความรุนแรงของความผิดปกติทางความคิดโดยรูปแบบ ซึ่งแสดงว่าคนไข้อาจไม่มีข้อมูลทางคำพูด 
(เนื่องกับ semantic priming) เพียงพอ
ยังมีสมมติฐานอื่น ๆ รวมทั้งความบกพร่องของความจำใช้งาน (working memory deficit) คือสับสนว่าอะไรได้กล่าวไปแล้วในการสนทนา และปัญหาเกี่ยวกับการใส่ใจ
ข้อวิจารณ์

แนวคิดของความผิดปกติทางความคิดได้ถูกวิจารณ์ว่ามีนิยามที่เวียนเป็นวง หรือไม่สืบเนื่องกัน 
เช่นการรู้ว่ามีความผิดปกติทางความคิดต้องอนุมานเอาจากคำที่พูด แต่จริง ๆ ความคิดอาจต้องอาศัยระบบการสร้างคำพูด (เพราะเวลาคิด อาจคิดเป็นคำพูด)
ข้อวิจารณ์อีกอย่างเป็นเรื่องการแยกอาการโรคจิตเภทออกเป็นอาการเชิงบวกและอาการบกพร่องรวมทั้งความผิดปกติทางความคิด เพราะมันอธิบายความผิดปกติทางความคิดซึ่งเป็นเรื่องซับซ้อนและความสัมพันธ์ของมันกับอาการเชิงบวกอื่น ๆ ให้กลายเป็นเรื่องง่าย ๆ เกินไป งานศึกษาโดยวิเคราะห์ปัจจัยภายหลังพบว่า อาการเชิงบกพร่องมักมีสหสัมพันธ์กับกันและกัน ในขณะที่อาการเชิงบวกอาจแบ่งออกกเป็นสองกลุ่ม
กลุ่มสามกลุ่มเช่นนี้ต่อมาจัดอย่างคร่าว ๆ ได้ว่า เป็นอาการบกพร่อง (negative symptoms) อาการโรคจิต (psychotic symptoms) และอาการสับสน (disorganization symptoms)
อาการพูดน้อย (alogia) ซึ่งเป็นความผิดปกติทางความคิดชนิดหนึ่งที่ดั้งเดิมจัดว่าเป็นอาการเชิงบกพร่อง สามารถแบ่งออกเป็น 2 กลุ่ม คือจัดการพูดมีเนื้อหาน้อย (poverty of speech content) เป็นอาการสับสน และจัดการพูดน้อย (poverty of speech) การตอบช้า (response latency) และความคิดชะงัก (thought blocking) โดยเป็นอาการบกพร่อง
อย่างไรก็ดี ผลงานสร้างสรรค์ที่ได้แบ่งอาการออกเป็นเชิงบวก/เชิงบกพร่องเช่นนี้อาจช่วยให้สามารถระบุอาการต่ง ๆ ของโรคจิตเภทได้ชัดเจนยิ่งขึ้นในงานต่อ ๆ มา
ดูเพิ่ม

ภาวะเสียการระลึกรู้
เชิงอรรถ

↑  serial sevens เป็นการนับถอยหลังจาก 100 ทีละ 7 (คือ 100, 93, 86 เป็นต้น) เป็นวิธีการตรวจการทำงานของจิตใจทางคลินิก
เช่น เพื่อช่วยประเมินสถานะทางจิตใจหลังอาจเกิดบาดเจ็บที่ศีรษะหรือเมื่อสงสัยว่ามีภาวะสมองเสื่อม
นี้เป็นการตรวจที่ใช้มาอย่างช้าสุดก็ตั้งแต่ปี 1944
ซึ่งนำมารวมใช้เป็นส่วนของ Mini-Mental State Examination
ยังใช้ตรวจว่าคนไข้กำลังหมดสติหลังจากให้ยาสลบหรือไม่ เช่น ที่ทำก่อนทันตกรรมใหญ่
↑  semantic priming เป็นผลที่เกิดจากการได้สิ่งเร้าที่มีความหมายคล้าย ๆ กัน ซึ่งทำให้แปลผลสิ่งเร้าที่คล้ายกันต่อมาได้อย่างมีประสิทธิภาพมากกว่า เทียบกับการได้สิ่งเร้าที่ไม่สัมพันธ์กันโดยความหมายมาก่อน ยกตัวอย่างเช่น การตอบสนองต่อคำว่า นางพยาบาล จะเร็วกว่าเมื่อได้คำว่า หมอ มาก่อนเทียบกับการได้คำว่า กระเป๋า
สัตยยุค

วิหารถ้ำ Kedareshwar ที่ Harishchandragad ป้อมเนินในอำเภออาห์เหม็ดนคร แม้ว่าเดิมเคยมีเสา 4 ต้นล้อมรอบลึงค์ ปัจจุบันมีเพียงแค่เสาเดียวที่ยังคงตระหง่าน บางคนเชื่อว่าเสาเหล่านี้เป็นสัญลักษณ์ถึงยุคต่าง ๆ ได้แก่, สัตยยุค, เตรตายุค, ทวาปรยุค และกลียุค
ในศาสนาฮินดู สัตยยุค (เทวนาครี: सत्य युग; หรือรู้จักกันในชื่อ  กฤตยุค) เป็นยุคแรกและยุคที่ดีที่สุดในบรรดา 4 ยุคในวัฏจักรยุค โดยเกิดขึ้นหลังกลียุคของวัฏจักรก่อนหน้า และก่อนหน้าเตรตยุค สัตยยุคกินระยะเวลาถึง 1,728,000 ปี (4,800 ปีเทพเจ้า)
สัตยยุคเป็นที่รู้จักในฐานะยุคแห่งความจริงที่มนุษยชาติอยู่ภายใต้การปกครองของบรรดาเทพเจ้า และการแสดงออกหรือการทำงานทุกอย่างล้วนใกล้เคียงกับอุดมคติอันบริสุทธิ์ที่สุด และมนุษยชาติจะยอมให้ความดีที่มีอยู่เหนือสุด บางครั้งเรียกเป็น "ยุคทอง" ธรรม (มีรูปร่างเป็นวัว) เป็นสัญลักษณ์ของศีลธรรมและยืนด้วยสี่ขาในสมัยนั้น ขาของธรรมจะลดลงตามยุคที่ผ่านไปละหนึ่งขา ตามภาควตปุราณะ ขาทั้ง 4 ของธรรมได้แก่ Tapas (แปลว่า ความประหยัด), Śauca (แปลว่า ความสะอาด, หรือ ทาน แปลว่า การบริจาค), Dayā แปลว่า ความเมตตา และ สัตย (แปลว่า ความจริง)
รากศัพท์

ยุค (สันสกฤต: युग) ในเนื้อหานี้คือ "ยุคของโลก" โดยรูปสะกดเก่าของคำนี้คือ yug ซึ่งมีรูปอื่น เช่น yugam, yugānāṃ และ yuge ที่มาจากคำว่า yuj (สันสกฤต: युज्, แปลตรงตัว 'การเข้าร่วมหรือประสาน') เชื่อว่ามาจากคำว่า *yeug- (อินโด-ยูโรเปียนดั้งเดิม: แปลว่า 'เข้าร่วมหรือรวมกัน')
ชื่อ กฤตยุค ปรากฏใน มหาภารตะ, Manusmriti, Surya Siddhanta, Vishnu Smriti และปุราณะหลายแห่ง
ระยะเวลาและโครงสร้าง

ตำราฮินดูกล่าวถึง 4 ยุค ในวัฏจักรยุคที่เริ่มต้นในยุคแรกของ กฤต (สัตย) ยุค แต่ละ ยุค มีความยาวลดลงหนึ่งในสี่ (25%) ทำให้แบ่งสัดส่วนได้เป็น 4:3:2:1 แต่ละยุคมีสมัยหลัก (หรือรู้จักกันในชื่อ  yuga proper) ที่อยู่ระหว่างยุคสนธยา (รุ่งอรุณ) กับ yuga-sandhyāṃśa (พลบค่ำ) แต่ละช่วงสนธยา (รุ่งอรุณ/พลบค่ำ) กินเวลาของสมัยหลักไปหนึ่งส่วนสิบ (10%) ความยาวของยุคระบุเป็นปีของเทพเจ้า แต่ละยุคนานถึง 360 ปีสุริยะ (มนุษย์)
กฤตยุค ยุคแรกในวัฏจักร มีระยะเวลาถึง 1,728,000 ปี (4,800 ปีเทพเจ้า) โดยช่วงหลักกินระยะเวลาถึง 1,440,000 ปี (4,000 ปีเทพเจ้า) และช่วงพลบค่ำสองอันแต่ละครั้งกินระยะเวลา 144,000 ปี (400 ปีเทพเจ้า) วัฏจักรปัจจุบันของกฤตยุคอิงตามปีในกลียุคยุคที่ 4 ที่เป็นยุคปัจจุบัน ซึ่งเริ่มต้นเมื่อ 3102 ปีก่อน ค.ศ.:
| ช่วง | เริ่มต้น (– สิ้นสุด) | ความยาว |
| --- | --- | --- |
| กฤตยุคสนธยา (รุุ่งอรุณ) | 3,891,102 ปีก่อน ค.ศ. | 144,000 (400) |
| กฤตยุค (แท้) | 3,747,102 ปีก่อน ค.ศ. | 1,440,000 (4,000) |
| Krita-yuga-sandhyamsa (พลบค่ำ) | 2,307,102–2,163,102 ปีก่อน ค.ศ. | 144,000 (400) |
ปี: 1,728,000 สุริยะ (4,800 เทพเจ้า)
| ปัจจุบัน: กลียุคสนธยา (เช้า) | ปัจจุบัน: กลียุคสนธยา (เช้า) |  |
คุณลักษณะ

สัตยยุคเป็นยุคแห่งสัจธรรมอันมั่นคง มีพระพรหมองค์เดียวเป็นใหญ่ ไม่มีเทพองค์อื่น ๆ ไม่มีมาร ใครปรารถนาสิ่งใดก็สำเร็จตามปรารถนา ไม่มีการค้าขาย แลกเปลี่ยน ไม่มีโลภ โกรธ หลง ทุจริต คดโกง และไม่มีความเศร้าเสียใจใด ๆ บุคคลที่เกิดในยุคนี้จะเป็น "สัตตบุรุษ" ทั้งหมด ไม่มีบุคคลที่เป็น "อันธพาล"
เป็นสังคมที่น่าอยู่ มีแต่บัณฑิต ไม่ทำบาป ไม่เบียดเบียนกัน มีคุณธรรมสูง ทำให้อยู่ร่วมกันด้วยความผาสุก
เอเลี่ยน (แฟรนไชส์)

แฟรนไชส์บันเทิงคดีแนววิทยาศาสตร์สยองขวัญ
| เอเลี่ยน Alien |
| --- | --- |
โลโก้แฟรนไชส์อย่างเป็นทางการ
สร้างโดย: แดน โอแบนนอน โรนัลด์ ชูเซตต์
งานต้นฉบับ: เอเลี่ยน (1979)
เจ้าของ: ทเวนตีท์เซนจูรีสตูดิโอส์
สื่อสิ่งพิมพ์
นวนิยาย: รายชื่อนวนิยาย
การ์ตูน: รายชื่อการ์ตูน
ภาพยนตร์และโทรทัศน์
ภาพยนตร์:  ภาพยนตร์ชุดดั้งเดิม เอเลี่ยน (1979)  เอเลี่ยน 2 ฝูงมฤตยูนอกโลก (1986)  เอเลี่ยน 3 อสูรสยบจักรวาล (1992)  เอเลี่ยน 4 ฝูงมฤตยูเกิดใหม่ (1997)  ภาพยนตร์ เอเลี่ยนปะทะพรีเดเตอร์:  เอเลี่ยนปะทะพรีเดเตอร์ สงครามชิงเจ้ามฤตยู (2004)  สงครามฝูงเอเลี่ยน ปะทะ พรีเดเตอร์ 2 (2007)  ภาพยนตร์ชุดต้น:  โพรมีธีอุส (2012)  เอเลี่ยน: โคเวแนนท์ (2017)  ภาพยนตร์ภาคระหว่าง:  เอเลี่ยน: โรมูลัส (2024) 
ภาพยนตร์สั้น: รายชื่อภาพยนตร์สั้น
เว็บซีรีส์:  เอเลี่ยน: ไอโซเลชัน – เดอะดิจิทัลซีรีส์ (2019) 
การแสดงละคร
ละคร:  เอเลี่ยน: เดอะเพลย์ (2019) 
เกม
ดั้งเดิม: สินค้า
วิดีโอเกม: รายชื่อวิดีโอเกม
เสียง
เพลงประกอบ:  เอเลี่ยน (1979)  เอเลี่ยน 2 ฝูงมฤตยูนอกโลก (1987)  เอเลี่ยน 3 อสูรสยบจักรวาล (1992)  เอเลี่ยน 4 ฝูงมฤตยูเกิดใหม่ (1997)  โพรมีธีอุส (2012)  เอเลี่ยน: โคเวแนนท์ (2017) 
เบ็ดเตล็ด
ของเล่น: สินค้า
เอเลี่ยน (อังกฤษ: Alien) เป็นสื่อแฟรนไชส์แนวบันเทิงคดีแนววิทยาศาสตร์สยองขวัญและโลดโผน มีศูนย์กลางอยู่ที่ภาพยนตร์ชุดดั้งเดิม ซึ่งแสดงการต่อสู้ระหว่าง พันจ่าเอลเลน ริปลีย์ (ซิกอร์นีย์ วีเวอร์) กับสิ่งมีชีวิตนอกโลก เรียกโดยทั่วไปว่าเอเลี่ยน ("ซีโนมอร์ฟ") ขณะที่ภาพยนตร์ชุดต้นเล่าเรื่องราวของแอนดรอยด์ เดวิด 8 (มิชชาเอล ฟัสเบ็นเดอร์) และผู้สร้างสัตว์ประหลาดเอเลี่ยนที่เรียกว่า "เอนจิเนียร์ส"
ภาพยนตร์ชุดสร้างและจัดจำหน่ายโดย ทเวนตีท์เซนจูรีสตูดิโอส์ โดยเริ่มต้นจากภาพยนตร์ เอเลี่ยน (1979) กำกับโดย ริดลีย์ สก็อต ตามมาด้วยภาพยนตร์ภาคต่ออีกสามภาค ได้แก่ เอเลี่ยน 2 ฝูงมฤตยูนอกโลก (1986) กำกับโดย เจมส์ แคเมรอน, เอเลี่ยน 3 อสูรสยบจักรวาล (1992) กำกับโดย เดวิด ฟินเชอร์ และ เอเลี่ยน 4 ฝูงมฤตยูเกิดใหม่ (1997) กำกับโดย ฌอง-ปีแอร์ จูเนต์ สก็อตยังได้กำกับภาพยนตร์ชุดต้น ประกอบด้วย โพรมีธีอุส (2012) และ เอเลี่ยน: โคเวแนนท์ (2017) ขณะที่ เอเลี่ยน: โรมูลัส (2024) กำกับโดย เฟเด อัลวาเรซ เป็นภาพยนตร์ที่มีเนื้อเรื่องระหว่าง เอเลี่ยน และ เอเลี่ยน 2 ฝูงมฤตยูนอกโลก
ภาพยนตร์ชุดยังนำไปสู่การสร้าง นวนิยาย, การ์ตูนและวิดีโอเกม จำนวนมาก รวมถึงละครชุดทางโทรทัศน์ในชื่อ เอเลี่ยน: เอิร์ท พัฒนาโดยสก็อตร่วมกับ โนอาห์ ฮอว์ลีย์ สำหรับเอฟเอ็กซ์ออนฮูลู มีการข้ามฝั่งกันระหว่างแฟรนไชส์ เอเลี่ยน กับ แฟรนไชส์ พรีเดเตอร์ กลายเป็น แฟรนไชส์ เอเลี่ยน ปะทะ พรีเดเตอร์ ทำให้เกิดเป็นภาพยนตร์สองเรื่อง, การ์ตูน, หนังสือและวิดีโอเกมตามมา
ฉากหลัง

แฟรนไชส์ เอเลี่ยน แสดงการเผชิญหน้าที่อันตรายระหว่างมนุษยชาติกับซีโนมอร์ฟ สิ่งมีชีวิตสายพันธุ์ต่างดาวที่คล้ายปรสิตซึ่งเป็นอันตราย การดำเนินเรื่องส่วนใหญ่จะอยู่ในช่วงศตวรรษที่ 22 ถึง 24 มนุษย์กลายเป็นเผ่าพันธุ์ที่สามารถเดินทางในอวกาศได้และมีการก่อตั้งการปกครองระหว่างดวงดาว การเดินทางระหว่างพื้นที่ต่าง ๆ ในอวกาศนั้นใช้เวลานาน โดยปกติจะใช้เวลานานหลายเดือนหรือหลายปี และจำเป็นต้องใช้การแช่แข็งร่างกาย เพื่อให้ร่างกายคงสภาพเดิม ตลอดภาพยนตร์ชุดนั้น ตัวละครหลายตัวมักจะถูกปั่นหัวซ้ำ ๆ และทำให้ตกอยู่ในอันตรายจากความโลภและไร้ศีลธรรมของ เวย์แลนด์-ยูทานิคอร์ป บริษัทขนาดใหญ่ที่แสวงหากำไรจากตัวเอเลี่ยน
ภาพยนตร์ชุดยังได้ให้เรื่องราวสมมติของต้นกำเนิดของเผ่าพันธุ์มนุษย์ หลายพันล้านปีก่อนเหตุการณ์หลักในภาพยนตร์ มีสมาชิกคนหนึ่งของเผ่าพันธุ์ที่คล้ายมนุษย์โบราณ เรียกว่า เอนจิเนียร์ส ได้เสียสละตัวเอง เพื่อให้ดีเอ็นเอของเขาเป็นจุดกำเนิดของมนุษยชาติ การทดลองอื่น ๆ ของเอนจิเนียร์ส มีการออกแบบสารก่อกลายพันธุ์ที่ร้ายแรงเพื่อกำจัดเผ่าพันธุ์มนุษย์และปูทางให้เอเลี่ยนเพิ่มจำนวนขึ้นผ่านการการฝังตัวอ่อนในเจ้าของร่าง เหตุการณ์ต่าง ๆ ที่เกิดขึ้นในหลายชั่วอายุคนนั้นได้รับการบันทึกตลอดแฟรนไชส์
ภาพยนตร์

| ภาพยนตร์> ภาพยนตร์ชุดเอเลี่ยน | วันฉายในสหรัฐ> ภาพยนตร์ชุดเอเลี่ยน | ผู้กำกับ> ภาพยนตร์ชุดเอเลี่ยน | ผู้เขียนบทภาพยนตร์> ภาพยนตร์ชุดเอเลี่ยน | เนื้อเรื่องโดย> ภาพยนตร์ชุดเอเลี่ยน | ผู้อำนวยการสร้าง> ภาพยนตร์ชุดเอเลี่ยน |
| --- | --- | --- | --- | --- | --- |
| เอเลี่ยน | 25 พฤษภาคม ค.ศ. 1979 (1979-05-25) | ริดลีย์ สก็อต | แดน โอแบนนอน | แดน โอแบนนอนและโรนัลด์ ชูเสตต์ | กอร์ดอน แคร์โรลล์, เดวิด ไกเลอร์และวอลเตอร์ ฮิลล์ |
| เอเลี่ยน 2 ฝูงมฤตยูนอกโลก | 18 กรกฎาคม ค.ศ. 1986 (1986-07-18) | เจมส์ แคเมรอน | เจมส์ แคเมรอน | เจมส์ แคเมรอน, เดวิด ไกเลอร์และวอลเตอร์ ฮิลล์ | เกล แอนน์ เฮิร์ด |
| เอเลี่ยน 3 อสูรสยบจักรวาล | 22 พฤษภาคม ค.ศ. 1992 (1992-05-22) | เดวิด ฟินเชอร์ | เดวิด ไกเลอร์, วอลเตอร์ ฮิลล์และแลร์รี เฟอร์กูสัน | วินเซนด์ วอร์ด | กอร์ดอน แคร์โรลล์, เดวิด ไกเลอร์และวอลเตอร์ ฮิลล์ |
| เอเลี่ยน 4 ฝูงมฤตยูเกิดใหม่ | 26 พฤศจิกายน ค.ศ. 1997 (1997-11-26) | ฌอง-ปีแอร์ จูเนต์ | จอสส์ วีดอน | จอสส์ วีดอน | กอร์ดอน แคร์โรลล์, เดวิด ไกเลอร์, วอลเตอร์ ฮิลล์และบิลล์ บาดาลาโต |
| โพรมีธีอุส | 8 มิถุนายน ค.ศ. 2012 (2012-06-08) | ริดลีย์ สก็อต | จอน สไปทส์และเดมอน ลินเดลอฟ | จอน สไปทส์และเดมอน ลินเดลอฟ | เดวิด ไกเลอร์, วอลเตอร์ ฮิลล์และริดลีย์ สก็อต |
| เอเลี่ยน: โคเวแนนท์ | 19 พฤษภาคม ค.ศ. 2017 (2017-05-19) | ริดลีย์ สก็อต | จอห์น โลแกนและดันเต ฮาร์เปอร์ | แจ็ค แพกเลนและไมเคิล กรีน | เดวิด ไกเลอร์, วอลเตอร์ ฮิลล์, ริดลีย์ สก็อต, มาร์ก ฮัฟฟามและมิคาอิล ชีฟเฟอร์ |
| เอเลี่ยน: โรมูลัส | 16 สิงหาคม ค.ศ. 2024 (2024-08-16) | เฟเด อัลวาเรซ | เฟเด อัลวาเรซและโรโด ซายาเกซ | เฟเด อัลวาเรซและโรโด ซายาเกซ | ริดลีย์ สก็อต, ไมเคิล พรัสและวอลเตอร์ ฮิลล์ |
ภาพยนตร์ข้ามฝั่ง
| เอเลี่ยนปะทะพรีเดเตอร์ สงครามชิงเจ้ามฤตยู | 13 สิงหาคม ค.ศ. 2004 (2004-08-13) | พอล ดับบลิว.เอส. แอนเดอร์สัน | พอล ดับบลิว.เอส. แอนเดอร์สัน | พอล ดับบลิว.เอส. แอนเดอร์สัน, แดน โอบานอนและโรนัลด์ ชูเซตต์ | จอห์น เดวิส, กอร์ดอน แคร์โรลล์, เดวิด กิลเลอร์และวอลเตอร์ ฮิลล์ |
| สงครามฝูงเอเลี่ยน ปะทะ พรีเดเตอร์ 2 | 25 ธันวาคม ค.ศ. 2007 (2007-12-25) | เกร็กและคอลิน สเตราส์ | เชน ซาเลอร์โน | เชน ซาเลอร์โน | จอห์น เดวิส, เดวิด กิลเลอร์และวอลเตอร์ ฮิล |
ภาพยนตร์ > ภาพยนตร์ชุดดั้งเดิม > เอเลี่ยน (1979)

ขณะที่ยานอวกาศเชิงพาณิชย์ ยูเอสซีเอสเอส นอสโตรโม กำลังเดินทางกลับโลก ได้จับสัญญาณลึกลับจากยานอวกาศมนุษย์ต่างดาวที่ถูกทิ้งร้างบนดาวเคราะห์น้อย ลูกเรือของยานอวกาศจึงเดินทางไปสำรวจที่นั่น ขณะที่กำลังสำรวจยานอวกาศดังกล่าว หนึ่งในลูกเรือของ นอสโตรโม ค้นพบซากศพนักบินของยานและห้องขนาดใหญ่ที่เต็มไปด้วยวัตถุคล้ายไข่เป็นจำนวนมาก ไข่ใบหนึ่งได้ปล่อยสัตว์ตัวหนึ่งออกมาแล้วไปติดที่หน้าของลูกเรือคนหนึ่งแล้วทำให้เขาหมดสติ ลูกเรือคนอื่น ๆ จึงนำตัวเขาขึ้นยานอวกาศแล้วกักตัว ต่อมาปรสิตได้ตายแล้วลูกเรือคนดังกล่าวก็ฟิ้นขึ้นเป็นปกติ แต่ต่อมาไม่นาน สิ่งมีชีวิตต่างดาวระเบิดออกมาจากหน้าอกของเขาและโตขึ้นอย่างรวดเร็วกลายเป็นสัตว์ประหลาดสูง 2.5 เมตร แล้วก็เริ่มไล่ฆ่าลูกเรือคนอื่น ๆ
ภาพยนตร์ > ภาพยนตร์ชุดดั้งเดิม > เอเลี่ยน 2 ฝูงมฤตยูนอกโลก (1986)

บทความหลัก: เอเลี่ยน 2 ฝูงมฤตยูนอกโลก
ภาพยนตร์ > ภาพยนตร์ชุดดั้งเดิม > เอเลี่ยน 4 ฝูงมฤตยูเกิดใหม่ (1997)

บทความหลัก: เอเลี่ยน 4 ฝูงมฤตยูเกิดใหม่
ภาพยนตร์ > ภาพยนตร์ชุดต้น > โพรมีธีอุส (2012)

บทความหลัก: โพรมีธีอุส
ภาพยนตร์ > ภาพยนตร์ชุดต้น > เอเลี่ยน: โคเวแนนท์ (2017)

บทความหลัก: เอเลี่ยน: โคเวแนนท์
ภาพยนตร์ > ภาพยนตร์ภาคระหว่าง > เอเลี่ยน: โรมูลัส (2024)

บทความหลัก: เอเลี่ยน: โรมูลัส
การตอบรับ

ตัวเลขในตารางนี้ไม่ได้ถูกปรับอัตราเงินเฟ้อ ในกรณีที่จำนวนตัวเลขสองตัวแตกต่างกันที่ยกมาจากรายได้ของบ็อกซ์ออฟฟิศ ข้อมูลนั้นถูกนำมาจากสองแหล่งข้อมูลที่แตกต่างกัน
การตอบรับ > การทำเงินในบ็อกซ์ออฟฟิศ

| ภาพยนตร์ | วันฉาย | รายได้จากบ็อกซ์ออฟฟิศ> อเมริกาเหนือ | รายได้จากบ็อกซ์ออฟฟิศ> ต่างประเทศ | รายได้จากบ็อกซ์ออฟฟิศ> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- |
| เอเลี่ยน | 25 พฤษภาคม ค.ศ. 1979 | $81,900,459 | $122,698,829 | $204,599,288 | $11 ล้าน |  |
| เอเลี่ยน 2 ฝูงมฤตยูนอกโลก | 18 กรกฎาคม ค.ศ. 1986 | $85,160,248 | $98,156,207 | $183,316,455 | $18 ล้าน |  |
| เอเลี่ยน 3 อสูรสยบจักรวาล | 22 พฤษภาคม ค.ศ. 1992 | $55,473,545 | $104,340,953 | $159,814,498 | $50 ล้าน |  |
| เอเลี่ยน 4 ฝูงมฤตยูเกิดใหม่ | 26 พฤศจิกายน ค.ศ. 1997 | $47,795,658 | $113,580,411 | $161,376,069 | $70 ล้าน |  |
| โพรมีธีอุส | 8 มิถุนายน ค.ศ. 2012 | $126,477,084 | $276,877,385 | $403,354,469 | $125 ล้าน |  |
| เอเลี่ยน: โคเวแนนท์ | 19 พฤษภาคม ค.ศ. 2017 | $74,262,031 | $166,629,732 | $240,891,763 | $97 ล้าน |  |
| เอเลี่ยน: โรมูลัส | 16 สิงหาคม ค.ศ. 2024 | $97,199,286 | $217,200,000 | $314,399,286 | $80 ล้าน |  |
| ทั้งหมด | ทั้งหมด | $568,268,311 | $1,099,483,517 | $1,666,783,169 | (E) $376 ล้าน |   |
การตอบรับ > การตอบรับของนักวิจารณ์

| ภาพยนตร์ | รอตเทนโทเมโทส์ | เมทาคริติก | ซีนะมาสกอร์ |
| --- | --- | --- | --- |
| เอเลี่ยน | 93% (196 บทวิจารณ์) | 89 (34 บทวิจารณ์) | — |
| เอเลี่ยน 2 ฝูงมฤตยูนอกโลก | 94% (140 บทวิจารณ์) | 84 (22 บทวิจารณ์) | A |
| เอเลี่ยน 3 อสูรสยบจักรวาล | 48% (65 บทวิจารณ์) | 59 (20 บทวิจารณ์) | C |
| เอเลี่ยน 4 ฝูงมฤตยูเกิดใหม่ | 53% (86 บทวิจารณ์) | 63 (21 บทวิจารณ์) | B− |
| โพรมีธีอุส | 73% (312 บทวิจารณ์) | 64 (43 บทวิจารณ์) | B |
| เอเลี่ยน: โคเวแนนท์ | 65% (409 บทวิจารณ์) | 65 (52 บทวิจารณ์) | B |
| เอเลี่ยน: โรมูลัส | 81% (261 บทวิจารณ์) | 64 (54 บทวิจารณ์) | B+ |
แหล่งข้อมูลอื่น

เว็บไซต์ทางการ
โลโก้ เวย์แลนด์-ยูทานิ จาก เอเลี่ยน 2 ฝูงมฤตยูนอกโลก
ประเทศเบลารุสในโอลิมปิกฤดูร้อน 2008

| ประเทศเบลารุส ในโอลิมปิกฤดูร้อน 2008 |
| --- | --- |

รหัสประเทศ: BLR
เอ็นโอซี: คณะกรรมการโอลิมปิกเบลารุส
เว็บไซต์: www.noc.by (ในภาษารัสเซียและอังกฤษ)
ณ ปักกิ่ง
นักกีฬา: 181 คน  ใน 20 ชนิดกีฬา
ผู้เชิญธงชาติ (พิธีเปิด): อเล็กซานเดอร์ โรมันคอฟ
ผู้เชิญธงชาติ (พิธีปิด): อังเดรย์ อารัมนู
เหรียญ อันดับ 16:  ทอง 3 เงิน 4 ทองแดง 7 รวม 14 
การเข้าร่วมแข่งขันโอลิมปิกฤดูร้อน
1996 2000 2004 2008 2012 2016 2020 2024
การเข้าร่วมในนามของชาติอื่น
 จักรวรรดิรัสเซีย (1900–1912)  โปแลนด์ (1924–1936)  สหภาพโซเวียต (1952–1988)  ทีมรวม (1992)  นักกีฬาเป็นกลางรายบุคคล (2024)
ประเทศเบลารุส เข้าร่วมแข่งขันกีฬาโอลิมปิกฤดูร้อน ครั้งที่ 29 ค.ศ. 2008 (พ.ศ. 2551) ที่กรุงปักกิ่ง สาธารณรัฐประชาชนจีน ระหว่างวันที่ 8-24 สิงหาคม พ.ศ. 2551 คณะกรรมการโอลิมปิกแห่งชาติเบลารุสเป็นผู้ทำหน้าที่ในการส่งนักกีฬาเข้าร่วมแข่งขันจำนวน 181 คน ใน 20 ชนิดกีฬา ผลการแข่งขันครั้งนี้ประเทศเบลารุสได้รับเหรียญรางวัลได้แก่ 3 เหรียญทอง 4 เหรียญเงิน และ 7 เหรียญทองแดง รวมทั้งหมด 14 เหรียญ
เหรียญรางวัล

| เหรียญ | ชื่อ | กีฬา | ประเภท |
| --- | --- | --- | --- |
| 1 ! ทอง | Andrei Aramnau | ยกน้ำหนัก | รุ่น 105 กิโลกรัมชาย |
| 1 ! ทอง | Aksana Miankova | กรีฑา | ขว้างค้อนหญิง |
| 1 ! ทอง | Andrei Bahdanovich Aliaksandr Bahdanovich | เรือแคนู | ประเภท C-2 ชาย 1000 เมตร |
| 1 ! ทอง | Raman Piatrushenka Aliaksei Abalmasau Artur Litvinchuk Vadzim Makhneu | เรือแคนู | ประเภท K-4 ชาย 1000 เมตร |
| 2 ! เงิน | Vadim Devyatovskiy | กรีฑา | ขว้างค้อนชาย |
| 2 ! เงิน | Natallia Mikhnevich | กรีฑา | Women's shot put |
| 2 ! เงิน | Andrei Rybakou | ยกน้ำหนัก | รุ่น 85 กิโลกรัมชาย |
| 2 ! เงิน | Andrei Krauchanka | กรีฑา | ทศกรีฑาชาย |
| 2 ! เงิน | Inna Zhukova | ยิมนาสติก | Women's rhythmic individual all-around |
| 3 ! ทองแดง | Nastassia Novikava | ยกน้ำหนัก | รุ่น 53 กิโลกรัมหญิง |
| 3 ! ทองแดง | Ekaterina Karsten | เรือพาย | Women's single sculls |
| 3 ! ทองแดง | Yuliya Bichyk Natallia Helakh | เรือพาย | Women's coxless pair |
| 3 ! ทองแดง | Ivan Tsikhan | กรีฑา | ขว้างค้อนชาย |
| 3 ! ทองแดง | Andrei Mikhnevich | กรีฑา | Men's shot put |
| 3 ! ทองแดง | Nadzeya Astapchuk | กรีฑา | Women's shot put |
| 3 ! ทองแดง | Mikhail Siamionau | มวยปล้ำ | ฟรีสไตล์ รุ่น 66 กิโลกรัม ชาย |
| 3 ! ทองแดง | Murad Haidarau | มวยปล้ำ | ฟรีสไตล์รุ่น 74 กิโลกรัม ชาย |
| 3 ! ทองแดง | Vadzim Makhneu  Raman Piatrushenka | เรือแคนู | ประเภท K-2 ชาย 500 เมตร |
| 3 ! ทองแดง | Olesya Babushkina  Anastasia Ivankova  Zinaida Lunina  Glafira Martinovich  Ksenia Sankovich  Alina Tumilovich | ยิมนาสติก | Women's rhythmic team all-around |
ดูเพิ่ม

ประเทศเบลารุสในโอลิมปิก
รายชื่อผู้เชิญธงชาติเบลารุสในโอลิมปิก
รายชื่อนักกีฬาเบลารุสที่ได้รับเหรียญรางวัลโอลิมปิก